[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Saluton! En la lastaj tagoj mi trajnvojag\u0302is tra Benelukso (Belgio, Nederlando kaj Luksemburgio) kun mia koramiko. Tie ni plejparte mang\u0302is ekstere, ne hejme, kaj tiel ni adaptig\u0302is al la lokaj mang\u0302kutimoj, kompreneble, lau\u0306 vegana versio."}, {"text_idx": "#000002", "text": "Lastatempe mi ne plu provadis imiti tradiciajn pladojn kun bestodevenaj\u0302oj sed simple mang\u0302adis legomojn, cerealojn kaj fruktojn. Tamen, c\u0302i foje mi vidis en c\u0302arma kaj bonveniga restoracio je kelkaj pas\u0302oj de la Centra Oficejo de UEA en Roterdamo, ke en g\u0302ia mang\u0302karto aperas vegana kirlovaj\u0302o kiun mi tuj decidis frandi!"}, {"text_idx": "#000003", "text": "Ofte oni kritikas la veganojn kiuj s\u0302atas imiti la bestodevenajn produktojn. Veganoj, lau\u0306etike, kontrau\u0306as c\u0302ian ekspluatadon, sed tio ne signifas ke ili ne sopiras je tiaj iamaj mang\u0302aj\u0302oj kiuj ofte memorigas niajn plej fruajn jarojn. Tial, se besto ne suferas, kial ne fari tiajn imitaj\u0302ojn?"}, {"text_idx": "#000004", "text": "Tiu c\u0302i plado estas tiel facile farebla samkiel la tradicia kirlovaj\u0302o. Por g\u0302i minimume ni nur bezonas tofuon, salon kaj kurkumon. Preferindas la uzo de la \u201dbarata nigra salo\u201d (konata kiel Kala Namak) c\u0302ar g\u0302i estas tre ric\u0302a je sulfuro kaj gustas je ovo, kio pli realigos nian imitaj\u0302on. G\u0302i ac\u0302eteblas c\u0302e barataj kaj veganaj vendejoj en multaj landoj au\u0306 per intereto ankau\u0306."}, {"text_idx": "#000005", "text": "225 gr da malmola tofuoKulereto da kurkumoKulereto da salo (se Kale Namak ec\u0302 pli bone)Plantoleo (mi uzis olivan)Kulero da s\u0302enoprazo"}, {"text_idx": "#000006", "text": "Diserigu la tofuon per forko por ke g\u0302i aspektu kiel kirlovaj\u0302o. Estu zorgema kaj ne tro diserigu g\u0302in. Aldonu la diserigitan tofuon al pato (fritilo) jam varma kaj kun iom da oleo. Same aldonu la aliajn ingrediencojn. C\u0302ion kirlu bone dum kvin-dek minutoj je meza fajro g\u0302is c\u0302iuj ingrediencoj samecig\u0302u. Servu tuj surtelere. Mi ornamis g\u0302in per s\u0302enoprazo kaj nigra pipro kaj mang\u0302is kun pano kaj tomato. G\u0302i tre bongustis!"}, {"text_idx": "#000009", "text": "Do, mi prefere neniam farus falsajn ovojn sen kanaboleo kaj flava gisto"}, {"text_idx": "#000010", "text": "14/03/2019 je 12:42saluton! mi ne konis tiun ingrediencon! mi supozas ke la gisto donas fromag\u0302guston sed pri kanaboleo mi scias nenion! Dankon pro la bonvenigo!Respondi"}, {"text_idx": "#000011", "text": "saluton! mi ne konis tiun ingrediencon! mi supozas ke la gisto donas fromag\u0302guston sed pri kanaboleo mi scias nenion! Dankon pro la bonvenigo!"}, {"text_idx": "#000012", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000015", "text": "Grekaj dolmoj el rizo kaj folibeto"}, {"text_idx": "#000016", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000017", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]